Viistolla pinnalla: Riemuloma rieväkylällä
Kuntosali on hieno keksintö! Tiedän, että tämäkin on alkuihastumisen huumaa (jälleen), mutta tietysti nautin täysillä. Voimaharjoittelun jälkeen lämpö tuntuu olossa ainakin puoli tuntia, kun matkaan pakkasen halki hammaslääkärille. Minä ja ihanat muskelini. Aion kasvattaa Piikkarin kanssa kilpaa pyrstöä kesäksi. Uimarannalla saa kätevästi tilaa, kun väräyttää uhkeaa, lihaksikasta pakaraa ja huiskaisee ohimennen parikymmentä ihmistä syrjään silkan ilmavirran voimin. Viuuhhhh!Hiihto"loma" alkoi jälleen, joten vyötän kupeet ja yritän ottaa varastosta lisäpinnaa. Autistien lomat -teemasta olen jauhanut aiemminkin, joten säästän nyt kaistaa. Mikään ei pakota meitä pitämään poikaa kotona lomailemassa, koska melko edukkaaseen hintaan voisimme kuskata häntä päivähoidon ja kodin väliä.Jääräpäinä tuumaamme, että lapsilla pitää olla normaalit lomat. Kun olemme heidät suurella vaivalla tähän perheeseen hommanneet, pitää meidän myös saada kimpassa oleman. SP:kin onneksi lomailee, joten voimme keksiä jotain muutakin kivaa kuin varaston tyhjentämisen remontin B-vaihetta varten ja pyörähdykset pihassa, kaupassa ja kirjastossa. Voisi vaikka käydä näyttelyssä ja kokeilla, onnistuisiko lounastaminen ravintolassa. Jos ei onnistu, toinen aikuinen häippää ja vie tilannetta kestämättömän natiaishenkilön muassaan toisaanne. Doggiebagit on onneksi keksitty.Hääpäivän ohjelma on kysymysmerkki, koska olen unohtanut varata Tosikoiselle hoitajan. Kerrankos sitä 10-vuotishääppöstä viettää kotona kaksivuotiasta hyysäten? Soitan kumminkin vielä alkuviikosta MLL:lle, josko sieltä saisi ihan tavallisen hoitajan ihan tavallisin ehdoin ilman omaishoidon palvelusetelisäätöjä. Leikitään siis normaalia perhettä sen vuorokauden ajan, kun Esikoinen hurvittelee hoitopaikassa.Toivottavasti hoidossa kaikki menee hyvin! Onneksi Esikoisella on hyvässä paikassa tuttuja hoitajia ja luultavasti tuttuja kamujakin. Nämä piirit ovat pienet! Vaikka itselle vammaisuus tuntuu nykyään tavalliselta ja normaalilta, pitää ajoittain muistutella itselleen, että Esikoisen tapaan vaikeavammaisia tai siitä vielä vaikeampia tapauksia on todellisuudessa hyvin vähän.
Kuvan tarkoitus ilmeisesti on esittää lihaksia, mutta olisihan ristiluun silti voinut sijoittaa edes vähän sinnepäin... Paheksukaamme siis hetki piirtäjää. Kas niin. Mutta onhan siinä hyvä ystäväni musculus sartorius (joka usein muistaa minua erilaisin jumituskiputuntemuksin) kauniisti esillä.-Brandon, joka sairastaa psykoositason anatomiaa-
23. helmikuuta 2007 22.49
Poika nimittelee minua jo "Vaasan myhkypyllyksi". Pidin Sapporon MM-kisoja puolikorvalla seuratessani hupaisana selostajan intoa puhua, kuinka hiihtäjillä on "jerkkua" vielä loppusuoralla, kai se lihasvoimaan viittaa.Jospa siis vetreyttäisi pakaralihaksia, niin voisi kesällä uimarannoilla esitellä kai "jerkkupersettä"?
23. helmikuuta 2007 23.12
Brandon, tuo on vapaasti käytettävä kuva Grayn anatomiasta ja silmääni sen verran vinkeä, että oli pakko tällätä tuohon. Hieman vanhentunut muutenkin kuin copyrightin kohdalta... Jopa omaan kouluttamattomaan silmääni näytti aika pimeeltä :-) Anatomian sairastaminen pitäisi myös saada ehdottomasti tautiluokitukseen!Pygmi - ja se on sinulle ihan oikein! Jerkkupepa on loistokas tavoite. Jos ei vielä ensi kesänä niin viimeistään 2008.
24. helmikuuta 2007 9.06
Olisikohan anatomia sitten luokiteltavissa psyykkisiin vai somaattisiin sairauksiin?-Brandon-
24. helmikuuta 2007 18.40